Upper Class Twit of the Year

The Upper Class Twit of the Year er en klassisk Monty Python-sketsj som første gang ble vist i TV-serien Monty Python's Flying Circus, og igjen i et litt modifisert format i filmen And Now For Something Completely Different.

Sketsjen handler om et kappløp gjennom en hinderløype mellom fem stereotypiske overklasseduster (imbesiler) i stripete dresser. Målet er å avgjøre hvem som er den 127. årlige «Upper-Class Twit of the Year».

Konkurrentene
Vivian Smith-Smythe-Smith (spilt av Eric Idle)
Har grunnfag i hygiene
Simon Zinc-Trumpet-Harris (spilt av Terry Jones)
Gift med en veldig attraktiv bordlampe
Nigel Incubator Jones (spilt av John Cleese)
Bestevenn med et tre
Aksjemegler på fritiden
Gervaise Brook-Hampster (spilt av Michael Palin)
Brukt som papirkurv av sin far
Oliver St. John-Mollusc (spilt av Graham Chapman)
Det blir sagt at han er årets største dust.

Hindrene
Walking Along The Straight Line (Gå i en rett linje)
Dustene må gå langs en av flere smale rette linjer.
The Matchbox Jump (fyrstikkeskehoppet)
Dustene må hoppe over et gjerde som er like høyt som tre fyrstikkesker.
Kicking The Beggar (Spark tiggeren)
Dustene må gå bort til en tigger med et brett og sparke ham til han faller.
The Hunt Ball Photograph 
Dustene må bli tatt et fotografi av og snakke hverdagslig med et par pene kvinner. Dette hinderet er ikke med i And Now For Something Completely Different.
Reversing Into The Old Lady (Rygge inn i den gamle damen)
Dustene må sette seg inn i sportsbilene sine og rygge dem inn i en pappmodell av en gammel dame. Oliver St. John-Mollusc viser seg som en kjempedust da han greier å kjøre over seg selv. Denne øvelsen leder rett over til...
Waking The Neighbour (Vekking av naboene)
Dustene må kjøre bilene sine fremover, og deretter forsøke å vekke en nabo som forsøker å sove ved å slamre med dørene, tute med hornet osv.
Insulting The Waiter (Fornærme kelneren)
Dustene må være gjennomført frekk mot en kelner med et brett. Dette hinderet er ikke med i And Now For Something Completely Different.
The Bar (Staven)
Dustene må komme seg under en stav som henger fem fot opp i luften. Dette hinderet er ikke med i And Now For Something Completely Different.
Shooting The Rabbits (Skyte kaninene)
Hver dust blir gitt en rifle, og han må skyte en kanin som er bundet godt fast i en stolpe slik at den ikke kan bevege seg noe særlig (siden «Upper-Class Twit of the Year» bare skal vare i en dag). Flere av dustene blir nødt til å slå ihjel kaninene med geværkolben eller hendene. Grunnene til at de bommer på kaninene med skuddene sine er tåken (som kommer fra røyken etter riflene) og skyteavstanden på en fot.
Taking The Bras Off The Debutantes (Ta BH-en av tenåringene)
Dustene må fjerne en BH fra en utstillingsdukke som skal representere en tenåring mens han står foran den. Kommentatoren av konkurransen forteller at dette er den vanskeligste øvelsen.
Shooting Themselves (Skyte seg selv)
Til slutt må dustene gå bort til et bord med fem revolvere på. Vinneren er dusten som skyter seg selv først.

Annet
Sketsjen slutter med at Gervaise Brook-Hampster kommer på førsteplass, fulgt av Smith-Smythe-Smith og Nigel Incubator-Jones i en medaljeseremoni. De tre kistene til de vinnende dustene blir plassert på en seierspall og medaljene blir lagt rundt dem.

Sketsjen ble filmet i Hurlingham Park i Fulham, et sted som sannsynligvis ble valgt på grunn av den umiddelbare nærheten til TV-stasjonens lokaler.

John Cleese har uttalt at ideen til hinderet der man skulle vekke naboene ble inspirert av en leilighet han leide en gang som var så nær en bar der gjestene holdt ham våken om natten da de slo med dørene på bilene sine.

Eksterne lenker
 Hele manuset

Monty Python